અગ્નિ આર્યપરંપરાથી પવિત્ર ગણાયો છે. અને પ્રાચીનકાળમાં લાકડાંની છત હતી એટલે લાકડાથી હોળી સળગાવાની પરંપરા છે. હવે વાત રહી નુકસાનની તો, અમેરિકાનાં અણુબોંબથી ફક્ત હીરોશીમા અને નાગાસાકી શહેરમાં જે નુકસાન થયું છે તેનું પા ભાગનું નુકસાન પણ હજારો વર્ષથી હોળી પ્રગટે છે તેનાથી નહી થયું હોય. દરેક પોળ અને સોસાયટીની અલગ હોળી પ્રગટે તેમાં પણ શું વાંધો છે. નાતાલ પર દરેકના ઘરમાં અલાયદું ક્રીસમસ ટ્રી હોય જ છે, જ્યારે અહીં તો ૫૦-૧૦૦ ઘર વચ્ચે એક ઉત્સવ હોય છે. દરેકને ઉત્સવમાં પોતાની રીતે ઉજવવાના હોંશ હોય જ છે. એમા ખોટું શું છે?, ઉલ્ટાનું મને તો આ બહાને આખી સોસાયટીના સભ્યોને મળવાનો લ્હાવો મળે છે, તે આ હોળી નિમિત્તે જ ને. હા રસ્તામાં ખાડાં કરવા એ અયોગ્ય છે કારણ કે રસ્તા હવે ડામરના થઇ ગયાં છે, પણ આટલી નાની વાતને કારણે સમગ્ર પરંપરાને મુર્ખામીનું લેબલ મારી દેવું મારા મતે તદ્દન અયોગ્ય છે. અને હું માનું છું કે આ પરંપરા મૂર્ખામી કહી ઉતારી પાડવી એના કરતાં તેમાં સમય અનુસાર પરિવર્તન કરવાની પહેલ કરવી એ વધું યોગ્ય ન કહેવાય?